****MOTOCROSS – MX

**Slika na kojoj se prikazuje Font, logotip, grafika, grafički dizajn

Opis je automatski generiran OTVORENO PRVENSTVO HRVATSKEB ( OPH )**

**DODACI MX 04 - 2024.**

1. TEMELJNE ODREDBE

Odbor za sport Hrvatskog motociklističkog Saveza na temelju Sportskog motociklističkog Pravilnika, raspisuje slijedeća motocross natjecanja u 2024. godini:

A) **Otvoreno Prvenstvo Hrvatske:**

* za vozače:
* juniore: MX 50, MX 65, MX 85
* seniore MX 2, MX OPEN
* seniore MX 125 2T – u prvoj godini proglašavaju se pobjednici klase / ne prvaci /
* veterana A i B
* WOMEN / žene /

B)

* za ekipe klubova: juniore, seniore i veterane.,
* za ekipe timova sponzora : juniore, seniore, i veterane.,

C) Kup Hrvatske “Vilko Sever”

* za senior

D) “B” ligu Kup HMS-a

• za klasu “B” – 250

• za klasu “B” – Open

• za ekipe klubova

• za timove sponzora

| KLASA | MOTOCIKL | DOBNE GRANICE |
| --- | --- | --- |
| MX 50 | 50 ccm bez mjenjača | Juniori **7** - 9 godina |
| MX 65 | Do 65 ccm s mjenjačem | Juniori 8 - 12 godina |
| MX 85 | Do 85 ccm 2T ili 150 ccm 4 T | Juniori 11 - 14, žene 18 g. |
| MX Žene | **Od 85 ccm od 125 ccm 2T** | Od 12 do 18 g. |
| MX 2 | Do 100 ccm 2T ili 250 ccm 4T | Seniori od min. 13 godina |
| MX 125 2T | Od 100 ccm 2T do 125 ccm | Seniori od min.13 do 17 god. |
| MX OPEN | Do 500 cm 2T ili 660 ccm 4T | Seniori od min.16 godina |
| VETERAN “A” | 100 - 500 cm 2T ili 175 - 600 ccm 4T | Od 40 do 50 godina |
| VETERAN “B” | 100 - 500 cm 2T ili 175 - 600 ccm 4T | Od 50 godina |

KLASE I DOBNE GRANICE

Granica za najniže godine počinje datumom rođenja vozača.

Dobne granice za klase MX 85 i MX 65 usklađuju se sa FIM-om.

Veteran „A“ koji u natjecateljskoj godini navršava 40 godina.

Veteran „B“ koji u natjecateljskoj godini navršava 50 godina može nastupati u „A“ ili „B“. Odluku o tome vozač donosi na prvoj utrci.

Granica za maksimalne godine godine završava na kraju kalendarske godine u kojoj vozač navrši dobnu granicu po klasama / članak 2 – klase i dobne granice /

Limit za minimalne godine počinje datumom rođenja vozača.

Vozači mlađi od 18 godina moraju imati suglasnost jednog roditelja ili staratelja , ovjerenu kod javnog bilježnika, za izdavanje prve licence.

3. STARTNA PRISTOJBA I PRIJAVE VOZAČA

Startnina je **30 €** za klase MX 2, OPEN , VETERANE i B ligu , a **15 €** za sve juniorske klase i žene .

**Startnina se plaća po svakoj prijavljenoj klasi posebno, kod prijava vozača na dan utrke.**

Startnina se može uplatiti unaprijed na žiro-račun organizatora.

4. MOTOCIKLI

Motocikli moraju odgovarati odredbama Tehničkog pravilnika za motociklističke sportove HMS-a

ZAPREMINA, PROMJER KOTAČA, TEŽINA ZA MOTOCIKLE MX 50, MX 65 I MX 85

|  |  |  |  |  |
| --- | --- | --- | --- | --- |
| KLASA | PREDNJI KOTAČ | ZADNJI KOTAČ | TEŽINA | ZAPREMINA |
| MX 50 bez mjenjača | 12 cola | 10 cola | Nije određena | Do 50 ccm |
| MX 65 sa mjenjačem | 14 cola | 12 cola | 55 kg | Do 65 ccm |
| MX 85  Veći kotači | 19 cola | 16 cola | 2T – 65 kg | do 85 ccm |
| 4T – 73 kg | do 150 ccm |
| Manji kotači | 17 cola | 14 cola |  |  |

5. IZRADA REZULTATA

Mjerna služba i Direktor utrke odgovorni su žiriju utrke i dužni su žiriju predati ispravne verifikacijske liste i dokumentaciju utrke prije prve sjednice žirija. Eventualne prigovore i nesporazume na natjecanju rješava žiri natjecanja. Organizator je dužan na oglasnu ploču izvjesiti:

• listu primljenih vozača odmah nakon 1. sjednice žirija

• izvješće treninga do najviše…………... 15 min.

• izvješće kvalifikacija do najviše ………….. 15 min.

• neslužbene rezultate vožnji do najviše ………….. 15 min.

• neslužbene ukupne rezultate do najviše ………….. 15 min.

• službene ukupne rezultate odmah nakon 3. sjednice žirija.

6. VOZAČI/VOZAČICE I LICENCE

Vozači/vozačice nastupaju na utrkama na osobnu odgovornost.

Za nesreće ili oštećenja na motociklima za vrijeme treninga i utrke, nemaju pravo ni na kakva potraživanja od organizatora.

Organizator je odgovoran za motocikle samo u Park fermeu.

U motocrossu mogu nastupiti vozači/vozačice koji ispunjavaju slijedeće uvjete:

• da posjeduju valjanu sportsku licencu izdanu od HMS-a

• liječnički pregled obavlja se najmanje jednom u tijeku kalendarske godine a prije izdavanja vozačke licence. Liječnički pregled se obavlja kod liječnika sportske medicine ili liječnika specijaliste medicine rada.

• odgovarajuću policu osiguranja, 5.000,00 € - u slučaju smrti

10.000,00 € - u slučaju trajnog invaliditeta .

• malodobne osobe, dozvolu jednog roditelja

• da zadovoljavaju propisane dobne granice za pojedine klase.

Vozači iz drugih nacionalnih saveza za nastup moraju posjedovati suglasnost svog saveza za nastup (**startna dozvola**).

**Jednokratna licenca izdaje se putem obrasca Zahtjev za izdavanje jednokratne vozačke/suvozačke licnce. Ispunjeni, potpisani i ovjereni Zahjtev se predaje organizatoru na dan natjecanja s prilozima kao i za godišnju licencu. Jednokratna licenca može se iskoristiri samo jednom tjekom natjecateljske godine .**

Vozači MX 2 i MX OPEN, koji ne zadovoljavaju kriterije sigurnosti sebe i drugih vozača mogu se odlukom Sportskog direktora discipline motocross prebaciti u B ligu motocrossa. Takav vozač je dužan izvaditi novu licencu klupskog ranga.

Organizatori mogu pri organiziranju međunarodne utrke izvlačiti rezultate za Otvoreno Prvenstvo Hrvatske u motocrossu pod uvjetom da broj prijavljenih vozača ne smije biti veći od broja mjesta na startnoj rampi.

Broj vozača koji će nastupiti na utrci u pojedinoj klasi ovisi o startnoj rampi , kvalifikaciji i Posebnom pravilniku. Vozač može nastupiti u više klasa, ako mu to omogućuje satnica. Organizator nije dužan prilagođavati satnicu takvim situacijama.

Vozači klase MX 85 sa osvojenih dva i više rezultata u prva tri mjesta tokom prelazne godine, moraju preći u MX 2 klasu Otvorenog Prvenstva Hrvatske. Ostali vozači imaju mogućnost izbora gdje će voziti MX 2 ili „B“ ligu HMS-a.

Vozači su osigurani od odgovornosti prema trećim osobama i tuđim stvarima na iznos od **20.000 €** .

7. POSEBNI PRAVILNIK

Posebni pravilnik izrađuje za svako natjecanje organizator u skladu sa Sportskim motociklističkim pravilnikom HMS-a, te dostavlja 45 dana prije natjecanja u tajništvo HMS, a 30 dana svim klubovima.

Poseban pravilnik izdaje se na obrascu HMS-a, a odobrava ga potpisom sportski direktor disciplinei glavni tajnik HMS-a i objavljuje na web stranici HMS-a. U posebni pravilnik obvezatno se upisuje da ce neprijavljeni vozači platiti duplu startninu / 60 € /

8. OPREMA

Tijekom treninga i utrke vozači moraju nositi zaštitnu opremu i to:

• motociklističku jednodijelnu ili dvodijelnu odjeću. Dozvoljava se upotreba materijala, uz uvjet da imaju oznaku ,usklađeno sa FIM odredbama .

• Proizvođač opreme odgovaran je za dokazivanje

• da njegova roba odgovara tim pravilima, HMS ili organizator ne može biti odgovoran za

bilokakve povrede nastale upotrebom vozačeve opreme

• Obvezna je upotreba štitnika za leda i prsa.

• rukavice i motociklističke čizme.

• zaštitna kaciga s važećim standardom Europe ECE 22-05., 22-06, Japan JIS 8133: T2000

USA SANELL M 2015., M 2010 D., M 2010 R

• kaciga mora dobro pristajati i biti propisno stegnuta, te mora biti u dobrom stanju.

• kaciga iz više dijelova se dozvoljava, po uvjetom da se samo presijecanjem poveza skida

s glave.

• sudac tehničkog pregleda može u bilo koje vrijeme prije treninga ili utrke pregledati kacigu. U slučaju da kaciga ne odgovara homologaciji ili je oštećena,organizator će kacigu zadržati do kraja utrke. Vozač mora tada donijeti drugu kacigu, koja je također podložna pregledu i odobrenju.

• Kacige i viziri/naočale, moraju biti neoštećene bez ogrebotina

• Dozvoljava se upotreba naočala, zaštitnih naočala, vizira, koji moraju biti od ne rasprskavajućeg materijala.

Sudac može izvesti slijedeće provjere prije nego dozvoli vozaču nastup na treningu ili utrci:

* da je kaciga pregledana na tehničkom pregledu i da ima određenu oznaku

• da kaciga dobro pristaje vozaču

• da nije moguće povuci povez preko brade

• da nije moguće povuci kacigu preko glave vozača povlačenjem je sa zadnje strane.

9. PONAŠANJE VOZAČA I POMOĆ

Vozači se moraju ponašati sukladno sportskom kodeksu.

U bilo koje vrijeme na zahtijev suca tehničkog pregleda, vozači se moraju pojaviti na tehničkoj kontroli s motociklom i/ili opremom. U protivnom slijedi isključenje iz te utrke.

Vozači su odgovorni za ponašanje svog osoblja.

Zabranjeno je vožnja po stazi vozačima ili njihovom osoblju izvan službene satnice.

Vozači moraju poštivati signale zastavicama ili pločama.

Pretjecanje pod žutom zastavicom u mahanju je isključenje s treninga ili utrke.

Vozači u pravilu kreću na trening iz predstartnog prostora.

Vozači za vrijeme treniga ili utrke, razgovor sa svojim timom mogu obavljati samo u zoni za „obavještavanje i popravke (prostor za mehaničare – pit line).

Vozači koji se zaustave duž staze, radi razgovora s drugima, smatrat će se kao tuđa pomoć i kažnjava isključenjem iz treninga ili utrke.

Radio veza sa vozačima je zabranjena.

Bilo kakva pomoć vozačima na stazi je zabranjena, osim ako je pružena od suca na dužnosti, a u interesu sigurnosti. Nepridržavanje ove odredbe može biti kažnjeno od strane žirija („pomoć drugih osoba“).

Vozačima klase **MX 50** dozvoljeno je pružanje pomoći na stazi od osobe u pratnji pod uvjetom da ta osoba posjeduje licencu motociklističkog suca, da je osigurana na najmanje iznose kao i vozači, te da nosi prsluk narančaste boje. Osoba u pratnji mora biti prijavljena na verifikaciji.

Načini pomoći na stazi istovjetni su pomoći koja se dozvoljava pomočnim sucima.

Na startu se pomoć sastoji kod **MX 50 i MX** **65** u tome da osoba u pratnji postavi vozača sa motociklom na mjesto starta, a zatim se mora udaljiti od startnih vrata. Dok osoba u pratnji ne napusti startni prostor, starter ne smije dozvoliti start.

Pomočni suci uz stazu mogu pomoći vozačima MX 50 dižući ili pomičući motocikl na sigurnije mjesto. Sve popravke u stazi mora obavljati vozač.

Pomočni suci uz stazu mogu pomoći u ponovnom paljenju motocikla samo vozačima MX 50 .

10. KRAĆENJE STAZE TIJEKOM UTRKE

Tijekom utrke vozač mora voziti unutar obilježene staze. U slučaju izlaska sa staze i kraćenja staze, vozač može nastaviti utrku ponovnim ulaskom na mjestu izlaska sa staze. Svaki neoprezan povratak na stazu, obilazak skoka ili ometanje drugih vozača pri povratku na stazu., kažnjava se penalizacijom od 2 minute.

Slučajni izlazak sa staze i ponovni ulazak u stazu ne smatra se kraćenje staze pod uvjetom da nije skratio stazu u smislu stjecanja prednosti. Stjecanje prednosti kraćenjem staze je isključenje sa treninga i utrke. Utrka izvan obilježene staze i vožnja u suprotnom smjeru biti će kažnjena novčano **65 €**  ili penalizacijom 2 dvije minute. Vozač može odabrati jednu od kazni.

Staza mora imati obilježenu zonu za obavještavanje i popravke tijekom treninga ili utrke, prostor za mehaničare – pit lane. Ulaz i kretanje u toj zoni dozvoljeno je samo mehaničarima, sucima te predstavnicima sponzora i timova isključivo koji nose važeću propusnicu.

Vozači ulaze u zonu da prime pomoć (popravak, ugađanje ili izmjene dijelova).

Dozvoljava se dolijevanje goriva u prostoru za mehaničare pod uvjetom da je motor ugašen.

Vozači na ulazu u zonu obavještavanja i popravaka (mehaničarki prostor) moraju se zaustaviti, ne smije biti naglog startanja, u, i na izlazu iz tog prostora. Nepoštivanje ove odredbe povlači kaznu isključenja vozača s treninga ili utrke.

**Ulazak vozača u park vozača (boks) za vrijeme utrke i ponovni povratak na stazu je isključenje iz utrke .**

11. VERIFIKACIJA I TEHNICKI PREGLED

Obavljanje verifikacije i tehničkog pregleda određeno je člancima Sportskog motociklističkog pravilnika.

**Verifikacija**

Vozač na verifikaciji treba predati prijavni list vlastoručno potpisan, licencu, lječnički karton i potvrdu o uplaćenoj startnini.

**Tehnički pregled**

Na tehničkom pregledu, vozač predaje kacigu. Upotreba kamere za snimanje tjekom vožnje, uz predhodno potpisanu izjavu od odgovornosti , mora biti postavljena u originalni utor na vrhu kacige , svaka druga pozicija postavljanja kamere je zabranjena .**Ako vozač ima dva motocikla, to mora naznačiti u prijavnom listu.**

Svi motocikli koji su prijavljeni na verifikaciji, mogu se koristiti na treningu i utrci.

Nakon tehničkog pregleda, vozač preuzima mjerni transponder.

licenca vozača i lječnički karton ostaju kod organizatora do kraja posljednje utrke.

12. SLUŽBENI TRENING

TRENING VOŽNJA

Vrijeme službenog trajanja treninga po kasama:

MX 50 15 min

MX 65 15 min

MX 85 15 min

MX Žene 15 min

MX2., MX OPEN 25 min

MX 125 2T 25 min

VETERANI A i B 20 min

U svim klasama, da bi vozač nastupio na utrci, mora imati najmanje jedan registriran krug transponderom mjerne službe ili brojačima krugova. Vozači koji su verificirani i obavili tehnički pregled , moraju nastupiti na utrci .

Startna rampa se puni redoslijedom vozača koji su ostvarili najbolja vremena na kvalifikacijskom treningu. Dozvoljava se zajednički trening klasa do 50 vozača.

Službeni trening vozi klasa MX 50 , MX 65 samostalno, klase MX 85 i MX Žene voze zajednički trening kao i klasa MX 2 , MX 125 2 T i MX Open.

Ako je broj prijavljenih vozača u klasi veći od 50, vozi se kvalifikacijski trening grupe A i grupe B.

Grupe se određuju ždrijebom na žiriju.

13. STARTNI POSTUPAK

13.1 Predstartni prostor

**20 minuta prije starta**

• otvara se ulaz iz parka vozača (BOKSA) u predstartni prostor.

**10 minuta prije starta**

• Ističe se ploča 10 min

• Zatvara se ulaz iz parka vozača (BOKSA) u predstartnom prostoru.

• Vozači i njihova vozila moraju biti u predstartnom prostoru, oni koji zakasne isključeni su sa utrke.

Zatvaranjem ulaza iz parka vozača kreće se u krug za razgledavanje staze

**13.2 STARTNI POSTUPAK**

Koristi se slijedeća procedura:

**4 minute prije starta:**

• Ističe se ploča 4 min

• Na znak zvučnog signala svi osim vozača i jednog mehaničara moraju napustiti predstartni prostor.

• Vozači se pripremaju za start

• Nakon znaka zvučnog signala otvara se ulaz na startnu rampu, vozači odlaze iz predstartnog prostora da zauzmu svoja mjesta na rampi. Izlazak vozača na startnu rampu ide po ostvarenim vremenima s treninga.

• Kad su vozači zauzeli svoja mjesta na rampi, ističe se zelena zastava.

• Vozači slijede upute startera.

• Mehaničari ostaju u predstartnom prostori sve do znaka za start.

• Samo vozači i odrečeni suci mogu biti u zoni starta.

**15 sekundi prije starta:**

• Ulaz iz predstartnog prostora u zonu starta se zatvara.

• Vozači koji do sada nisu pokrenuli svoje motore, moraju ostati u predstartnom prostoru sve dok se rampa ne spusti. Tek kad se rampa spusti dozvoljen im je ulaz u zonu starta i početak utrke.

• Kazna za nepoštivanje ovog pravila je diskvalifikacija

• **Vozači koji imaju mehaničkih problema na rampi, moraju čekati, te mogu primiti pomoć od svog mehaničara tek kad se rampa spusti.**

**• Kazna za nepoštivanje ovog pravila je isključenje.**

Start se obavlja samo iz jednog reda, s upaljenim motorima. Jednom kad vozač zauzme svoje mjesto na rampi, ne može ga mijenjati, kao ni vratiti se u predstartni prostor, ni primiti pomoć prije starta. Kad su svi vozači na rampi ističe se zelena zastavica. Pomoćnik startera ili druga osoba, ističe ploču 15 sekundi, a mora se nalaziti oko 50 metara od startne rampe

Nakon 15 sekundi, ističe ploču 5 sekundi. Starter ne smije startnu rampu spustiti prije 5 sekundi, već između 5 do 10 sekundi nakon isticanja ploče.

**Osoba određena od Predsjednika žirija daje znak spuštanja rampe.**

Staza ispred startne rampe mora biti uvijek uređena da omogući svim vozačima iste uvjete starta.

**13.3 STARTNI RED**

Vozači odabiru svoje mjesto na startnoj rampi na osnovi rezultata službenog treninga, na način da je prvi vozač s najboljim vremenom, slijedi ga drugi i tako redom. Ako im je dozvoljen start, rezervni vozači napuštaju predstartni prostor i dolaze na rampu istim redom ili napuštaju predstartni prostor.

**13.4 PONOVLJENI START**

Start se može ponoviti ukoliko je došlo do propusta o čemu odlučuje Direktor utrke.

Ako start nije uspio, sudac na stazi ističe crvenu zastavicu, što je znak za prekid utrke.

Vozači se vraćaju u predstartni prostor i ponovni start počinje istim vozačima i procedurom starta.

Zamjena motocikla na ponovljenom startu nije moguća.

Rezervni vozači koji nisu startali u prvom startu, ne mogu startati u ponovljenom startu.

Vozač koji svojim motociklom preskoči ili ošteti startnu rampu kažnjava se sa 65 € , a kod ponovljenog starta takav vozač ide zadnji na startnu rampu.

**14. PRAVILA VOŽNJE**

Vozači su odgovorni za ponašanje svog osoblja. Teške povrede, tučnjava i vrijeđanje službenih osoba je isključenje vozača s treninga ili utrke. Svako neprimjereno ponašanje vozača , slučajno izletanje sa staze , te neopreznost i omtanje drugih vozača kod povratka na stazu, kažnjava se penalizacijom od 2 minute.

Zabranjeno je vožnja po stazi vozačima ili njihovom osoblju izvan službene satnice.

Nepoštivanje, i pretjecanje na istaknutu žutu zastavicu u mahanju je isključenje vozača sa treninga ili utrke.

Tijekom utrke vozač mora težiti uspjehu, a za namjerno ometanje ostalih vozača i sudaca na stazi ili u prostoru za mehaničara, žiri takvog vozača ili njegovog mehaničara može isključiti s treninga ili utrke.

Vozači mogu urediti mjesto iza startne rampe, isključivo bez upotrebe alata. Uređenje startnog mjesta „grid“ ispred startne rampe nije dozvoljeno i kažnjava se isključenjem vozača s utrke **kao i pomoć na startnoj rampi kod “kačenja” prednjega amortizera**.

**Direktor Utrke mora za vrijeme treninga i utrke isključiti vozača čiji motocikl zbog tehničke neispravnosti ugrožava sigurnost ostalih sudionika. Posebno se odnosi na otpali auspuh, bočne plastike i slično.**

**15. OGRANIČENJE KRETANJA**

Parkiralište za vozače, predstartni i startni prostor, prostor za verifikaciju i tehnički pregled, prostorije vodstva utrke, ureda utrke, mjerne službe, prostor za mehaničare, sudačke tribine i druge službene prostorije su mjesta na kojima je dozvoljen pristup samo službenim osobama.

Na ulazima i izlazima u ove prostore moraju biti postavljeni redari.

Službene osobe koje se mogu kretati po ovim prostorima moraju dobiti od organizatora akreditacije i nositi na vidnom mjestu.

16. TRAJANJE UTRKE, PRIJELAZ CILJNE LINIJE I UVJETI ZA PRIZNAVANJE

REZULTATA

Svaka utrka traje određeni broj minuta i dodatnih krugova.

Pokazuje se vrijeme do isteka predviđenog vremena.

Nakon toga pokazuje se broj dodatnih krugova, od većeg prema manjem.

Utrka završava kada vodeći vozač prođe ciljnu crtu u dodiru s motociklom nakon pokazanog +1 krug.

Utrka završava kada posljednji vozač prođe ciljnu crtu, a to ne smije biti više od 5 minuta od prvog vozača koji je prošao ciljem.

**A)**

Rezultati utrke bit će uzeti prema poretku kojim su vozači prošli ciljnom linijom i prema broju završenih krugova.

Vozači moraju proći ciljem najkasnije 5 minuta iza pobjednika, u protivnom im se taj krug neće računati u rezultat.

Ako je broj završenih krugova isti, bolji je onaj vozač koji je prošao prvi ciljnom crtom ili bolje plasiran u tom završnom krugu.

Rezultat se priznaje ako je održana jedna utrka, a druga na osnovu odluke žirija nije održana zbog više sile.

**B)**

**Rezultati će se priznati i vozaču koji odvozi jedan krug evidentiran transponderom mjerne službe.**

NAKON POSLJEDNJE UTRKE U SVAKOJ KLASI, PRVA TRI MOTOCIKLA MORAJU SE OSTAVITI U OGRAĐENOM PROSTORU – PARC FERME. Organizator je dužan organizirati pristup PARC-FERME-u i odgovoran je materijalno za motocikle.

Motocikli ostaju u zatvorenom parku 30 minuta, za slučaj protesta.

**17. PREKID UTRKE**

Direktor utrke ima pravo i dužnost, a prema osobnoj procjeni, prekinuti utrku iz sigurnosnih razloga ili zbog više sile crvenom zastavicom. Direktor utrke će utrku prekinuti i u slučaju da vodeći vozač “zatvori krug”, što znaci da u vremenu poslije njegovog prolaska ciljem i ponovnog prolaska ciljem nije prošao ni jedan vozač.

Direktor utrke ce prekinuti utrku i kada u vremenu od 5 minuta iza pobjednika ciljem nije prošao niti jedan vozač.

Ako su prekidi uslijedili u prvoj polovici predviđenog vremena, onda se utrka ponavlja ili ne priznaje za plasman, a ako su prekidi uslijedili u drugoj polovici predviđenog vremena, postignuti

redoslijed priznaje se kao da je utrka normalno završila. Mjesto prekida utrke iz bilo kojeg razloga direktor ce pokazati na sastanku sa vozačima

**18. SLUŽBENA SIGNALIZACIJA**

Na utrkama u motocrossu, upotrebljava se:

PLOČA 10 MINUTA (u predstartnom prostoru) znači:

Ulaz iz parka vozača u predstartni prostor je zatvoren

Izlaz iz predstartnog prostora na stazu je otvoren

Vozači izlaze na krug razgledavanja

Ulaz sa staze u predstartni prostor je zatvoren

Startna rešetka je slobodna

PLOČA 4 MINUTE (znači)

Na znak zviždaljke svi osim vozača, jednog mehaničara, jednog držača kišobrana, TV ekipe i sudaca, moraju napustiti predstartni prostor

Vozači koji imaju mehaničkih problema tijekom kruga razgledavanja ili/i ne dođu na vrijeme u predstartnom prostoru isključuju se sa utrke odmah.

Vozači se pripremaju za start

PLOČA 15 SEKUNDI (15‘) 50 m od startne rampe

Još 15 sekundi do startne procedure

PLOČA 5 SEKUNDI (5‘) oko 50 m od startne rampe

Još 5 - 10 sekundi do pada startne rešetke

CRNA ZASTAVICA UZ PLOČU SA BROJEM VOZAČA

Naznačeni vozač mora se zaustaviti

**18.2. ZASTAVICE**

NACIONALANA ZASTAVA se upotrebljava za start utrke

Od platna opredene boje veličine 750 mm za 600 mm

CRVENA Svi vozači moraju se zaustaviti

(svaki nepravilan start ili raniji završetak utrke, mora se označiti mahanjem crvene zastave)

ŽUTA U MIROVANJU Opasnost vozi oprezno

ŽUTA U MAHANJU Neposredna opasnost, pripremi se za zaustavljanje, zabranjeno pretjecanje

PLAVA U MAHANJU Upozorenje upravo te prelaze za krug (plavu zastavu koriste samo odredni suci obučeni za ovu zastavu)

ZELENA Staza slobodna za start utrke (koristi je samo sudac na startu tijekom startne procedure)

CRNO BIJELA ŠAHOVNICA završetak treninga, kruga zagrijavanja, kvalifikacija, završetak utrke.

**19. STAZE I OBJEKTI**

Staze i objekti za održavanje utrke, te sredstva veze, određeni su Pravilnikom o stazama za motocross.

**Staza za juniore MX 50 je skraćena na oko 400 – 800 metara.**

**20. MJERE SIGURNOSTI**

Tijekom treninga i utrke organizator je dužan osigurati javni red i mir.

Obvezan je osigurati osoblje hitne medicinske pomoći sa najmanje dva vozila. U sastavu hitne medicinske pomoći može se koristiti Gorska služba spašavanja, koja mora posjedovati svu opremu koju ima Hitna medicinska služba te vozilo koje omogućuje prijevoz povrijeđenih u ležećem položaju, tada se takav tim priznaje kao TIM 2 HM, odnosno kao TIM 1 ako u svom sastavu imaju i liječnika.

Timovi hitne medicinske pomoći moraju biti barem jedan TIM 1 HMP te jedan TIM 2 HMP.

**21. SASTANAK SA VOZAČIMA**

Delegat HMS-a dužan je informirati vozače o svim pravilima, Posebnom pravilniku te specifičnostim utrke elektronskim brifingom putem e-maila.

**22. REZULTATI**

U svakoj se utrci vozačima, Ekipama klubova i Timovima sponzora prema redoslijedu dodjeljuju bodovi.

**23. PRIGOVORI**

Prigovori na tijek utrke

Za sve uočene nepravilnosti na utrci, svi vozači, kao i suci aktivni na utrci mogu uložiti prigovor Direktoru utrke i žiriju.

Prigovori se ulažu na obrascu zajedno s pristojbom određenom u članarinama i pristojbama HMS

Ako prigovori nisu obrazloženi i dokumentirani i ako nije priložena jamčevina, neće se razmatrati.

Prigovori se predaju u određenim rokovima:

• prigovori na rad Tehničke komisije organizatora i Komisije za verifikaciju podnose se u roku 30 minuta po objavi startne liste i moraju biti rješeni prije starta službenog treninga.

• prigovori na rezultate i nepravilnosti na treningu podnose se najkasnije 30 minuta nakon objave privremenih rezultata treninga i moraju biti rješeni prije početka starta utrke

• nakon objave privremenih rezultata na oglasnoj ploči, prigovori se podnose najkasnije 30 minuta i moraju biti rješeni prije proglašenja konačnih rezultata.

Prigovori na mjerenja vremena ne mogu se podnositi.

Prigovori na izrečene novčane kazne ne mogu se podnositi.

Prigovore rješava žiri.

Sve službe moraju ostati na raspolaganju žiriju do isteka rokova za prigovore.

Ukoliko je prigovor opravdan, jamčevina se vraća podnosiocu prigovora.

Ukoliko je prigovor neopravdan, jamčevina ostaje organizatoru.

Prigovori na tehničku neispravnost motocikla:

Prigovori, koji se odnosi na tehničku neispravnost motocikla, ulažu se najkasnije 30 minuta nakon objave neslužbenih rezultata.

Prigovor se ulaže na obrascu zajedno s pristojbom utvrđenom u Članarinama i pristojbama HMS.

Ako određeni prigovori nisu jasni i ako nisu priložene jamčevine, isti se neće razmatrati.

Ako je za provjeru navoda iz prigovora potrebno rastavljati motocikl, tada se uz pristojbu uplaćuje dodatna jamčevina prema Članarinama i pristojbama HMS-a.

Dodatna jamčevina se može povisiti za sve nastale troškove, ukoliko je pregled izvršen poslije završetka natjecanja

Na zahtjev Voditelja tehničkog pregleda, vozač ili njegov mehaničar, dužni su prema nalogu rastaviti motocikl, te omogućiti pregled prema priloženom prigovoru.

Pri pregledu motocikla mogu biti prisutni samo Voditelja tehničkog pregleda, vozač i mehaničar pregledavanog motocikla

Ukoliko je prigovor opravdan, obvezne jamčevine se vračaju podnosiocu prigovora, a vozač na koga je uložen prigovor biti će kažnjen isključenjem s tog natjecanja, te će se odlukom žirija pokrenuti disciplinski postupak.

Ukoliko je prigovor neopravdan dodatna jamčevina daje se vozaču na koga je uložen prigovor, a

obvezna ostaje organizatoru.

**24. ODNOSI ORGANIZATORA SA SUDIONICIMA UTRKE**

Organizatora utrke zastupa vodstvo utrke sa Direktorom utrke.

Natjecatelja zastupa osoba s natjecateljskom licencom

Tim sponzora zastupa osoba s timskom licencom.

Vozače predstavlja predstavnik kluba, ako je član kluba, ako nije tada on osobno ili putom opunomoćenika.

**25. NAKNADA TROŠKOVA**

Organizator utrke dužan je snositi troškove kako slijedi:

• Troškove za pripremu i organizaciju utrke.

• Troškove pregleda i licenciranja staze.

• Troškove sudaca koje je organizator angažirao iz drugih sredina (ako postoje potraživanja).

• Troškove nagrada.

• I druge troškove vezane uz organizaciju

**26. NOVČANE KAZNE**

• novčane kazne izrečene od direktora i žirija pojedinog natjecanja,

• vožnja izvan trkališta....................................................................... **65 €**

• nepoštivanje odluke sudca...............................................................**25 € - 265 €**

• nenošenje oznaka (vozač, mehaničar, sudac, itd.).........................**15 €**

• prigovaranje i vrijeđanje službenih osoba........................................**65 € - 265 €**

• naknada za izgubljeni transponder............................................ ….**265 €**

**27. OSIGURANJE**

Organizator je dužan osigurati službeno osoblje na slijedeće minimalne iznose:

• **5.000,00 €** u slučaju smrti

• **10.000,00 €** u slučaju trajnog invaliditeta

• **20.000 €** od odgovornosti vozača prema trećim osobama i tuđim stvarim

**28. KALENDAR**

Kalendar utrka raspisuje se temeljem prijava klubova-organizatora za motocross a sastojati će se od 10 utrka.

Kalendar utrka bit će objavljen u biltenu MX 01/2024, a koji po objavi na stranicama HMS-a postaje sastavni dio ovog Pravilnika.

Pozivne utrke motocrossa, mogu se naknadno upisati u kalendar.

**Utrke Europskog prvenstva SW zone biti će usklađene sa kalendarom Međunarodnog prvenstva Hrvatske.**

Vozaču se ne može izdati dozvola za nastup u inozemstvu ako se istoga dana održava utrka za Međunarodno prvenstvo Hrvatske u disciplini u kojoj se vozač natječe. Iznimka od prethodnog stavka može se učiniti kada se nastupa na natjecanjima za prvenstvo Europe ( EP ) ili svjetsko prvenstvo ( SP pod uvjetom da je organizator takvih natjecanja prihvatio prijavu vozača.

**29. TRAJANJE UTRKE**

Sve klase natječu se istog dana kod istog organizatora u dvije utrke.

**Trajanje utrka po klasama:**

MX 50 12 min. + 2 krug

MX 65 15 min. + 2 krug

MX 85 15 min. + 2 kruga

MX Žene 15 min. + 2 kruga

MX2 i MX OPEN 25 min. + 2 kruga

MX 125 2T 25 min. + 2 kruga

VETERANI A i B 20 min. + 2 kruga

Stanka između dvije utrke iste klase mora biti najmanje 40 minuta.

Stanka između kvalifikacijskog treninga i utrke mora biti najmanje 60 minuta.

Ukoliko se utrka Međunarodnog prvenstva Hrvatske vozi u sklopu utrke Europskog prvenstva onda se trajanje utrke usklađuje sa pravilnikom FIM Europe.

Start iz drugog reda nije dozvoljen .

**Dozvoljene zajedničke utrke:**

MX 85 i MX Žene

MX 125 2 T , MX 2 i MX OPEN.

Veterani A i B voze zajedno sa B ligom, a mogu i sami, ako to dozvoljavaju uvjeti. Odluku o tome donosi žiri.

Žene se boduju u klasi MX Žene, te u poretku klase MX 85 ukoliko voze motocikl do 85 ccm.

Klasa MX Žene se ne boduje za poredak Klubova i Timova sponzora.

**KOD ZAJEDNIČKIH UTRKA DVIJE KLASE NA START SE IZLAZI PO VREMENIMA TRENINGA.**

Na utrkama na kojima se boduje za Međunarodno Prvenstvo Hrvatske trajanje utrke može se promijeniti u manje i više minuta ili krugova.

**30. STARTNI BROJEVI**

Startni broj vozaču ostaju iz prethodne sezone , ako je odvozio: min 50% utrka za Prvenstvo Hrvatske.

Broj 1 (jedan) po klasama rezerviran je za pobjednike iz prethodne sezone.

Vozači mogu zatražiti od Sportskog direktora discipline broj po želji, zahtjev će biti odobren uz uplatu pristojbe po cjeniku HMS-a pod uvjetom: DA to nije broj (1)

Vozač kod promjene klase može zadržati isti broj, OSIM AKO GA NE KORISTI DRUGI VOZAČ.

Vozač slobodni broj može dobiti na prvoj utrci od žirija utrke. Dodjela broja vozaču je konačna i nema pravo žalbe.

Vozači za vrijeme utrke moraju imati 3 broja na motociklu propisane veličine

Jedan broj na leđima vozača kojeg vozač mora nositi na ceremonijalu otvaranja, treninzima, za vrijeme utrke i na proglašenju pobjednika

U toku godine, startni broj se ne može promijeniti.

Naknadno licencirani vozači dobivaju prvi slobodni broj .

31. PODLOGA I BROJEVI NA MOTOCIKLU

Brojevi Klase: MX-OPEN i MX2 od 1 – 999.

Podloga:

MX-OPEN (bijela podloga i crni broj )

MX2 (crna podloga i bijeli broj)

Brojevi Klase: MX 85 od 1 - 999.

Podloga : (bijela podloga i crni broj)

Brojevi Klasa: MX 50 i MX 65 od 1 – 999.

Podloga:

MX 65 (crna ili plava podloga i bijeli broj)

MX 50 (bijela podloga i crni broj)

MX Žene (roza podloga i crni broj)

Veterani A i B (žuta podloga i crni broj)

Vozači mogu dobiti SAMO TROZNAMENKASTI broj.

Vozači iz drugih saveza dobivaju brojeve koje im daje žiri.

Vodeći vozač u svim klasama / u sezoni / CRVENA podloga i crni broj, a mijenja se po bodovnoj tablici (vozač koji je na prvom mjestu prije svake nove utrke).

32. BODOVANJE

BODOVANJE prema klasama izvršit će se ako verifikaciju, tehnički pregled i trening obavi najmanje 3 vozača i imaju registriran jedan krug na službenom treningu. Zadnja utrka iz kalendara boduje se bez obzira na broj verificiranih vozača . Da bi se Prvenstvo bodovalo mora se održati najmanje tri natjecanja sa najmanje tri vozača u klasi, osim na zadnjoj utrci.

Klasa MX 125 2T vozi zajedno sa MX 2 i MX OPEN , te se boduje u klasi MX 125 2T i MX 2 i u prvoj natjecateljskoj godin proglašavaju se pobjednici klase MX 125 2T / ne prvaci / . Klasa MX 125 2T ne boduje se za ekipe klubova niti za ekipe sponzora, za ekipe klubova i timove sponzora boduje se samo rezultati klase MX 2.

U svakoj utrci, vozači svake klase boduju se prema postignutim redoslijedima.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Mjesto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| Bodovi | 25 | 22 | 20 | 18 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |

Mjerna služba je dužna izraditi rezultate Otvorenog prvenstva Hrvatske

33. UTVRĐIVANJE REDOSLIJEDA POJEDINACA

Redoslijed vozača u pojedinom natjecanju dobiva se zbrajanjem bodova iz dvije utrke.

U redoslijedu je bolji onaj vozač koji je zbrojem sakupio više bodova.

Ako je to isto, onda je bolji onaj vozač koji je imao bolji redoslijed u drugoj utrci.

Pojedinačni redoslijed u svim klasama seniora i juniora za natjecateljsku godinu dobiva se zbrajanjem bodova sa svih održanih utrka koje se boduju za Otvoreno prvenstvo Hrvatske. Kada je zbroj za više vozača isti, onda je bolji u redoslijedu onaj vozač koji je imao više boljih redoslijeda iz svih utrka koje su uzete u obzir kod izračuna bodova. U slučaju da je i to isto, onda je bolje plasiran onaj vozač koji je imao bolji redoslijed u zadnjoj utrci prvenstva.

34. UTVRĐIVANJE REDOSLIJEDA TIMOVA SPONZORA

Tim juniora, seniora i veterana sastoji se od najviše jednog, dva ili tri vozača bez obzira na klasu. U toku natjecateljske godine tim se može popuniti sa vozačima koji nisu do tada bili u sastavu niti jednog tima do maksimalnog broja (3 vozača). Naknadno upisani vozači moraju biti obavezno upisani u timsku licencu prije verifikacije kako bi se mogli bodovati za poredak timova.

Vozač tima može voziti samo jednu klasu i mora biti upisan u timskoj licenci.

Za vozačice u klasi MX Žene, za rezultat Tima sponzora se boduje rezultat iz klase motocikla u kojoj nastupaju.

Predstavnik Tima je dužan kod (verifikacije) prijave mjernoj službi pokazati timsku licencu.

**Redoslijed Timova u pojedinoj utrci dobiva se zbrajanjem bodova dva najbolja vozača na pojedinom natjecanju (ukupan zbroj bodova iz obje vožnja).**

U redoslijedu je bolji onaj Tim sponzora koji je zbrojem sakupio više bodova.

Ako je to isto onda je bolji onaj Tim sponzora koji ima bolji rezultat u višoj klasi.

Ukoliko je otkazana druga utrka zbog više sile (kiša, blato i slično), po istom postupku priznaju se rezultati prve utrke .

Redoslijed za natjecateljsku godinu dobiva se zbrojem bodova sa svih održanih utrka.

Ako je taj zbroj isti, onda je bolji onaj Tim sponzora koji je imao više boljih redoslijeda.

U slučaju da je i to isto, onda je bolji Tim sponzora koji je imao bolji redoslijed na posljednjoj utrci (zbrajaju se dvije utrke).

35. UTVRĐIVANJE REDOSLIJEDA EKIPA KLUBOVA JUNIORA, SENIORA I VETERANA

Za Ekipu kluba boduju se 1-3 najbolja vozača bez obzira na klase.

Ako pojedini vozač junior vozi dvije klase, za Ekipu kluba mu se računa bolji rezultat zbrajanjem iz dvije utrke.

Za vozačice u klasi MX Žene, za rezultat Kluba se boduje rezultat iz klase motocikla u kojoj nastupaju.

Ako dvije ili više Ekipa kluba imaju isti broj bodova, bolja je Ekipa koja je osvojila više bodova u drugoj utrci.

Ako je i to isto, bolja je Ekipa kluba čiji vozač ima bolji rezultat u drugoj utrci.

Ako na kraju sezone dvije ili više Ekipa klubova imaju isti broj bodova, bolja je Ekipa kluba koja ima bolji redoslijed u posljednjoj utrci u sezoni (zbrajaju se dvije utrke).

36. NAGRADE I PRIZNANJA

Organizator je dužan dodijeliti nagrade 60 minuta po završetku utrke: organizator dodjeljuje nagrade za 1, 2, i 3. mjesto pojedincima u svakoj klasi za Otvoreno Prvenstvo Hrvatske.

Organizator može dodijeliti nagrade Ekipama klubova i Timovima sponzora.

Prilikom primanja nagrada, vozači su dužni izići na pobjednički podij odjeveni u vozačku opremu.

Vozačima koji budu kasnili na dodjelu nagrada i budu nedolično odjeveni, neće se dozvoliti dolazak na podij i neće im biti uručene nagrade.

Organizator je dužan primjereno urediti podij za pobjednike, a sve prema Pravilniku za motocross staze.

Na kraju natjecateljske sezone, HMS će dodijeliti priznanja:

1-3. mjesto u klasi za Međunarodno prvenstvo Hrvatske (ako su bile najmanje tri utrke)

1-3. mjesto za Ekipe klubova

1-3. mjesto za Timove sponzora

HMS će na kraju proglasiti Klub godine, Tim sponzora godine, Vozača godine, Priznanja za zaštitu okoliša i fair play. / samo ako ima opravdani prijedlog /

37. ROKOVI PRIJAVE I SATNICA NATJECANJA

37.1 OBAVEZUJE SE ORGANIZATOR DA “B”- liga HMS-a u zajedničkim utrkama sa vozačima Otvorenog Prvenstva Hrvatske ide prva na trening i utrku jer je ”B”- liga nižeg ranga.

37.2 PREDLAŽE SE ORGANIZATORU da prva utrka krene u 11 h i 30 min “B”- ligom ili juniorima zbog kasnijeg zalijevanja staze .

ODMOR 12 do 13 h.

OTVARANJE utrke u 13 h, do 13 i 10 min, u tih 10 min ugraditi 5 minutni razgovor s vozačima i žirijem na startnoj rampi, tako skupljene vozače u grupi iskoristiti za predstavljanje vozača kod otvaranja. Drugu utrku junior izvoziti u sklopu prve utrke seniora i tada zalijevati stazu.

(kod vremenskog ograničenja i više sile Direktor utrke i žiri mogu donijeti drugačiju satnicu).

Svaki organizator mora 45 dana prije održavanja utrke dostaviti Posebni pravilnik u HMS. HMS je dužan u roku od tri (3) dana dostaviti posebni pravilnik Sportskom direktoru discipline motocross na ovjeru, nakon obavljenih konzultacija s organizatorom Sportski direktor discipline, a najduže za 10 dana potpisuje Pravilnik i šalje tajništvu HMS-a. Tajništvo HMS-a za najduže dva dana treba objaviti Pravilnik na internetskim stranicama saveza.

Objavom na internetskim stranicama saveza, Posebni pravilnik se smatra odobren i važeći.

Ukoliko se Posebni pravilnik ne dostavi najkasnije 30 dana prije natjecanja HMS-u, MX disciplina smatra da je utrka otkazana.

**Klubovi su dužni 10 dana prije održavanja utrke dostaviti organizatoru prijavu svojih vozača., sukladno Posebnom Pravilniku. Organizator nema obavezu prihvatiti vozača koji nije na vrijeme prijavljen. Vozači koji nisu prijavljeni , a žele nastupiti na utrci plaćaju**

**dvostruku startninu / 60 € / ., isto se mora navesti u Posebnom prvailniku. Vozači koji su prijavljeni a , nisu na vrijeme od strane kluba odjavljeni biti će kaznjeni dvostrukom startninom, a koju su dužni platiti kod slijedećeg organizatora na osnovi prijave delegata utrke , ili kluba organizatora utrke na kojoj su prijavljeni a nisu na vrijeme odjavljeni.**

Satnica je sastavni dio ovog Dodatka. Žiri utrke može mijenjati satnicu samo na 1. i 2. sjednici o čemu obavještava vozače putem oglasne ploče i razglasa. Prijavna lista i prijavni list standardne su forme i nalaze se na internetskim stranicama HMS-a.

**Satnica je sastavni dio dodatka za 2024.godinu**

**38. GORIVO**

Obavezna je uporaba bezolovnog goriva u skladu Tehničkog pravilnika za motociklizam.

**39. DOPUNSKE ODREDBE**

Sve što nije obuhvaćeno ovim Dodatkom, vrijede odredbe Sportskog motociklističkog pravilnika HMS-a i FIM EUROPE.

Kada se utrka za Otvoreno Prvenstvo Hrvatske održava zajedno s drugim utrkama, kao što je Prvenstvo Europe, primjenjuju se Pravila tih utrka.

Za zajedničke utrke sa Slovenijom, kada se one održavaju u Hrvatskoj, primjenjivat će se Pravila HMS-a, a kada se održavaju u Sloveniji, primjenjivat će se Pravila AMZS-a.

**40. ZAVRŠNE ODREDBE**

1. Kup Hrvatske Vilko Sever održava se po Posebnom pravilniku

2. Otvoreno Prvenstvo Hrvatske održava se po Posebnom pravilniku

3. Otvoreno Prvenstvo Hrvatske za Veterane održava se zajedno sa B ligom

Pravo tumačenja ovog Pravilnika je u nadležnosti Sportskog direktora motocrossa. Ovaj Pravilnik usvojen je na sjednici Odbora za sport održanog dana veljača 2024. godine.

Sportski Direktor za motocross: Direktor Odbora za sport:

Zoran MIOČ Miro PAPEC





|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Slika na kojoj se prikazuje tekst, logotip, Font, grafika  Opis je automatski generiran   |  | | --- | |  | |  |  | Slika na kojoj se prikazuje grafika, grafički dizajn, Font, električno plava  Opis je automatski generiran   |  | | --- | |  | |  |  |  | Slika na kojoj se prikazuje tekst, Font, grafika, logotip  Opis je automatski generiran   |  | | --- | |  | |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***OPĆE PRIHVAĆANJE ODGOVORNOSTI ZA POSTAVLJENU KAMERU NA UTRCI I*** | | | | | | | | |
|  | ***MEĐUNARODNOG PRVENSTVA HRVATSKE U MOTOCROSSU*** | | | | | | |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***IME I PREZIME VOZAČA : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | | | | | | |
|  |  |  |  |  |  |  |  |  |
| ***DATUM ROĐENJA : \_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | | |  |  |  |  |
|  |  |  |  |  |  |  |  |  |
| ***OIB : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | | |  |  |  |  |
|  |  |  |  |  |  |  |  |  |
| ***ADRESA STANOVANJA : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | | | | | | |
|  |  |  |  |  |  |  |  |  |
| ***MOBITEL : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | | |  |  |  |  |
|  |  |  |  |  |  |  |  |  |
| ***STARTNI BROJ VOZAČA : \_\_\_\_\_\_\_\_\_\_\_\_\_\_\_\_\_\_*** | | | | |  |  |  |  |
|  |  |  |  |  |  |  |  |  |
| ***KLUB : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | | |  |  |  |  |
|  |  |  |  |  |  |  |  |  |
| ***CAMERA N0 : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** | | | | |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| *Izjavljuje da se odriče svih prava prouzročenih iz bilo koje potencijalne štete bilo koje* | | | | | | | | |
| *vrste koja bi mogla nastati njemu / njoj ili njegovim stvarima usljed njegove aktivnosti* | | | | | | | | |
| *tjekom snimanja ugrađene kamere na utrkama MPH MX, a odnose se na organizatora* | | | | | | | | |
| *utrka.* | |  |  |  |  |  |  |  |
| *Dolje potpisani izjavljuje da se u potpunosti prihvaća odgovornosti nastaleštete* | | | | | | | |  |
| *trećim stranama. U slučaju štete koju je dolje potpisani prouzročio trećim stranama on* | | | | | | | | |
| *će nadoknaditi organizatoru i oštećenim vozačima u potpunosti.* | | | | | | | |  |
| *Kamera za snimanje, isključivo može biti postavljena u originalni utoor na vrhu* | | | | | | | |  |
| *kacige i nije dozvoljeno postavljanje na druga mjesta , motocikl, šilt ili oprrmu .* | | | | | | | | |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| *Datum :* \_\_\_\_\_\_\_\_\_\_\_\_\_\_\_\_\_\_\_\_\_ | | |  |  |  |  |  |  |
|  |  |  |  |  |  |  |  |  |
|  |  |  |  |  | *Potpis vozača :* | | |  |
|  |  |  |  |  |  |  |  |  |
|  |  |  |  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |  |