 MOTOCROSS

PRAVILNIK „B“ - liga KUP HMS-a ZA 2024

**MXB** 1.TEMELJNE ODREDBE:

Odbor za sport Hrvatskog motociklističkog Saveza na temelju čl. 2 i 12. Sportskog motociklističkog pravilnka raspisuje natjecanje za „B“- ligu HMS-a u 2024. godini.

„B“- liga HMS je disciplina nižeg ranga natjecanja u motokrossu, gdje se stječu osnovna znanja i vještine vožnje i tokom sistematskog natjecanja i napredovanja kroz godinu **prelazi u viši rang Državnog prvenstva.**,

**Vozač koji osvoji tri pehara u tijeku natjecateljske sezone u sljedećoj sezoni mora preći u jednu od klasa**

**MPH MX2 – MX OPEN ili Veterana (ako zadovoljava godine).**

CILJ: Prikupiti, educirati, osposobiti znanjem i vještinama vozače početnike ne mlađe od 14 godina i tako što više kvalitetnih vozača pripremiti za viši rang Državnog prvenstva.

„B“-liga HMS-a je sistemsko natjecanje od više pojedinačnih utrka, koje se boduju svaka zasebno, a pobjednikom „B“-lige HMS-a se proglašava onaj vozač u klasi koji je osvojio najviše bodova na kraju natjecateljske sezone, sukladno ovom Pravilniku.

**„B“-liga HMS-a je natjecanje za:**

• pojedince B- 250 **( od 14 god.do maximalno 23. Godine ) ,** B- open ( od 16 god **)**

• timove : B- 250 i B- open.

• ekipe klubova: B- 250 i B- open.

**HMS će proglasiti najuspješnije klubove prema Posebnim kriterijima.**

U provođenju natjecanja za „B“- ligu HMS-a primjenjivat će se odredbe ovog Pravilnika, posebnog pravilnika u motokrossu, Sportskog motociklističkog pravilnika HMS-a, Tehničkog pravilnika FIM, HMS pravilnika o stazama i ovog Dodatka.

**MXB** 2. RUKOVOĐENJE „B“ligom HMS-a

„B“- ligu HMS-a može organizirati i provoditi promotor, koji sa HMS-om sklopi posebni ugovor. U tom slučaju pored ostalog „B“-liga može nositi i drugo ime.

2.1. Primjena pravila i Pravilnika na natjecanju pod isključivom je ingerencijom žirija na natjecanju.

2.2. Kada organizaciju „B“- lige preuzme promotor, stječe pravo da sa jednim članom sudjeluje u radu Discipline motocross, ali bez prava glasa.

Prijedlog za organizatora ( promotora ) i naziv „B“- lige donosi MX disciplina i Upravnom odboru.HMS-a.

Tijekom sezone, nisu dozvoljene nikakve izmjene naziva „B“-lige, (promotora ) i ovog dodatka, a posebno ne ako bi utjecali na rezultate natjecanja.

**MXB** 3. KALENDAR

Kalendar utrka raspisuje se temeljem prijava klubova – (organizatora) disciplini za motocross.

Datum natjecanja za „B“-ligu HMS-a može biti bilo koji neradni dan u godini, bez obzira dali se na isti datum održavaju utrke koje se boduju za Međunarodno prvenstvo Hrvatske ili međunarodne utrke.

Kalendar natjecanja za 2024. odredila je MX disciplina na temelju prijava organizatora, (klubova ), posebnog pravilnika, općeg pravilnika, pravilnika o stazama i Sportskog motociklističkog Pravinika a sastoji se od 10 utrka koje će se bodovati u sistematsko natjecanje „B“-lige HMS-a u 2024. g, i biti će objavljene u Biltenu MX- 01/24, koji po objavi postaje sastavni dio ovog Pravilnika.

Ostali organizatori mogu prijaviti utrku „B“- lige HMS-a i ostalih disciplina i klasa pod nazivom POZIVNA UTRKA, uz ispunjeni obrazac posebnog pravilnika 45 dana prije utrke i odobren od MX discipline . Takve utrke ne ulaze u sistematsko natjecanje za 2024. godinu.

**MXB** 4. SUSTAV I KLASE

„B“- liga HMS-a se vozi u slijedećim klasama motocikla:

„B“- 250 ( od 100 do 144 ccm 2T i od 175 do 250 ccm 4T ) – seniori min 14 godina **do max. 23 godine**

„B“- OPEN ( od 100 do 500 ccm 2T i od 175 do 660 ccm 4T ) – seniori - min 16 godina

Limit za minimalne godine počinje datumom rođenja vozača/vozačice

Limit za maksimalne godine završava na kraju kalendarske godine u kojoj vozač/vozačica dosegne maksimum godina.

NAPUTAK: VOZAČI MLAĐI OD 18 GODINA MORAJU IMATI SUGLASNOST JEDNOG RODITELJA ILI STARATELJA , OVJERENU KOD JAVNOG BILJEŽNIKA.

Boduju se sve utrke upisane u kalendar utrka za 2024. ( osim pozivne ).

Klase zajedno voze samo u slučaju ako ukupni broj vozača nakon treninga nije veći od broja startnih vrata.

**MXB** 5. BROJ VOZAČA, PRAVO NASTUPA I LICENCE

Pravo nastupa imaju vozači sa:

1. LICENCOM HMS-a klupskog ranga.osim klase MX Žene
2. Vozači sa jednodnevnom licencom (na dan utrke), ograničeno na jednu licence tjekom sezone
3. Vozači DRUGIH NACIONALNIH SAVEZA koji moraju imati odgovarajuču **licencu nižeg** ranga kao i startnu dozvolu svoga Saveza., **te RIDERS RELEASE., ???**

Za jednodnevnu licencu vozač je dužan ispuniti odgovarajući obrazac HMS-a **ovjeren žigom kluba** , imati odgovarajuću policu osiguranja za dan utrke te ovjereni Zdravstveni karton HMS-a ili vozačku dozvolu A kategorije.

Jednodnevna licenca se plaća kod predaje obrazca na dan utrke u iznosu **15 €** / 100,00 kn /..

Delegat HMS-a dužan je voditi evidenciju izdanih jednodnevnih licenca te o tome obavijestiti HMS uz izviješće o utrci.

**Jednokratna licenca može se tjekom natjecateljske godine koristiti samo jedanom**.

**MXB** 6. TRENING

Na svakom natjecanju vozi se jedan službeni trening u trajanju od 20 minuta.

Svaki vozač na treningu mora imati završenih najmanje (jedan) registrirana kruga na uređaju za mjerenje vremena da bi imao pravo nastupa na utrci.

Dozvoljava se zajednički trening klasa do 50 vozača.

Na kvalifikacijskom treningu se mjere vremena koja se koriste za redoslijed izlaska na startnu rampu.

Vozači koji se ne kvalificiraju za utrku, a više ih od 10, organizator može prirediti utješnu vožnju.

Ako ima više od 50 vozača u istoj klasi vozi se kvalifikacijski trening izvučen ždrijebom žirija grupa A i B.

**MXB** 7. UTRKE

Sve klase natječu se istog dana kod istog organizatora, u dvije vožnje.

Trajanje pojedinih vožnji je 20 min.+ 2 kruga

Stanka između dvije vožnje iste klase mora biti najmanje 40 minuta.

Stanka između kvalifikacijskog treninga i utrke mora biti najmanje 60 minuta.

Klase voze zajedno ako ukupan broj završenih vozača na treningu ne prelazi broj startnih vratiju.

U slučaju odvojenosti klasa Žene i veterani voze sa klasom s manje vozača ( u izvanrednim okolnostima odluku donosi direktor ili žiri natjecanja ).

Za sve nejasnoće vidi opći pravilnik i dodatak MX.

**MXB** 8. IZVRŠNI SUCI

Vrijede odredbe Dodatka za motocross (MX 01/2024).

**MXB** 9. NADZORNI SUCI

Vrijede odredbe Dodatka za motocross (MX 01/2024).

**MXB** 10. IZGLED VOZAČA

Vrijede odredbe Dodatka za motocross (MX 01/2024).

**MXB** 11. PONAŠANJE VOZAČA I POMOČ

Vrijede odredbe Dodatka za motocross (MX 01/2024).

**MXB** 12. STAZA ZA UTRKU

Vrijede odredbe Pravilnika o stazama za MX natjecanja.

**MXB** 13. STARTNI BROJEVI

Startne brojeve vozači prije 1.(prvog ) natjecanja dobivaju od discipline za motocross HMS-a ili na prvom svom natjecanju od žirija utrke i zadržavaju ih kroz cijelu natjecateljsku sezonu i dalje u drugu sezonu ako nastavljaju sustavno takmičenje.

BROJEVI ZA SVE KLASE „B“- lige su od 1 do max 999.

Podloge:

„B“- OPEN---------- ( bijela podloga - crni broj.)

„B“- 250.---------- ( crna podloga - bijeli broj.)

Startni brojevi ostaju iz prethodne godine.( uvjet 50%voženih utrka kroz sezonu.) Posebni ili birani startni broj se na zamolbu vozača može dodjeliti i po izboru, uz naknadu i uplatu pristojbe po cjeniku HMS-a.

Prednost na svoj broj imaju vozači iz prethodne sezone.

(uvjet 50% voženih utrka)

Vozači za vrijeme utrke moraju imati 3 broja na motociklu propisane veličine. Jedan broj na leđima kojeg vozač mora nositi na ceremonijalu otvaranja, treninzima, za vrijeme vožnje i na proglašenju pobjednika.

NOVI VOZAČ može startni broj dobiti direktno na utrci prijavom direktoru utrke ili Delegatu HMS-a .,te ga zadržava cijelu sezonu , a Delegat je dužan o tom obavijestiti disciplinu motocross.

**MXB** 14. STARTNI POSTUPAK, NEPRAVILAN START I PRAVILA VOŽNJE

Vrijede odredbe Dodatka za motocross 2024. godinu.

Vozač koji preskoči ili potrga startnu rampu plaća kaznu **66 €** organizatoru., a kod ponovljenog starta takav vozač ide zadnji na startnu rampu.

**MXB** 15. BODOVANJE

U svakoj vožnji vozači svake klase boduju se prema postignutim redoslijedima i to:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| MJESTO | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| BODOVI | 25 | 22 | 20 | 18 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |

Bodovanje prema klasama izvršit će se:

1. Ako verifikaciju, tehnički pregled kao i trening obave najmanje tri vozača.

2. Trening: 1 krug zabilježen transponderom.

3. Utrka: **Rezultati će se priznati vozaču koji odvozi jedan krug evidentiran transponderom mjerne službe.**

4. Zadnja utrka iz kalendara boduje se bez obzira na broj verificiranih vozača . Da bi se Prvenstvo bodovalo mora se održati najmanje tri natjecanja sa najmanje tri vozača u klasi, osim na zadnjoj utrci.

**MXB** 16. UTVRĐIVANJE REDOSLIJEDA POJEDINACA

• Redoslijed vozača na pojedinoj utrci dobiva se zbrajanjem bodova iz održanih vožnji.

• U redoslijedu je bolji onaj vozač koji je zbrojem sakupio više bodova.

• Ako je to isto onda je bolji onaj vozač koji je imao bolji redoslijed u drugoj vožnji.

• Pojedinačni redoslijed u svim klasama za natjecateljsku godinu dobije se zbrajanjem bodova sa svih pravilnikom određenih i održanih vožnji. Ako je taj zbroj za više vozača isti, onda je bolji u redoslijedu onaj vozač koji je imao više boljih redoslijeda (plasmana) iz svih vožnji koje su uzete u obzir kod izračuna bodova.

U slučaju da je i to isto, onda je bolje plasiran onaj vozač koji je imao bolji plasman u posljednjoj vožnji zadnjeg natjecanja.( vidi dodatak za p.h.motokross .)

**MXB** 17. UTVRĐIVANJE REDOSLIJEDA EKIPE KLUBOVA

Vrijede odredbe Dodatka za motocross.( u nedostatku tumačenja ovog pravilnika).

Zbrajaju se bodovi tri najbolja vozača kluba iz klasa. B-250 ili B-OPEN.

Pehare i nagrade dodjeljuje HMS na kraju sezone. Vidi članak 22. Uvjet za bodovanje: Verifikacija i treninga minimum tri vozača po klasi, a trening minimum jedan registrirani krug transponderom,

**MXB** 18. UTVRĐIVANJE REDOSLIJEDA TIMOVA

Za redoslijed timova boduju se vozači iz bilo koje klase.

Tim se sastoji od maksimalno jednog , dva do maksmalno 3 vozača iz klasa. B-250 ili B-OPEN.( timska licenca ) U toku natjecateljske godine Tim sponzora se može popuniti sa vozačima/vozačicama koji nisu do tada bili u sastavu niti jednog Tima sponzora. Naknadno upisani vozači/vozačice moraju biti obavezno upisani u Timsko sponzorsku licencu prije verifikacije kako bi se mogli bodovati za redoslijed Timova sponzora

Vozač/vozačica Tima sponzora može voziti samo jednu klasu i mora biti upisan u Timsko sponzorskoj licenci.

Predstavnik Tima sponzora je dužan kod verifikacije mjernoj službi pokazati Timsko sponzorsku licencu.

**Redoslijed Timova sponzora u pojedinoj utrci dobiva se zbrajanjem bodova dva najbolja vozača koji su osvojili najviše bodova iz dvije utrke.**

U redoslijedu je bolji onaj Tim sponzora koji je zbrojem sakupio više bodova.

Ako je to isto onda je bolji onaj Tim sponzora koji ima bolji rezultat u višoj klasi.

**Ukoliko je otkazana druga utrka zbog više sile (kiša, blato i slično), po istom postupku priznaju se rezultati prve utrke .**

Redoslijed za natjecateljsku godinu dobiva se zbrojem bodova sa svih održanih utrka.

Ako je taj zbroj isti, onda je bolji onaj Tim sponzorakoji je imao više boljih redoslijeda.

U slučaju da je i to isto, onda je bolji Tim sponzora koji je imao bolji redoslijed na posljednjoj utrci (zbrajaju se dvije utrke).

**MXB**. 19.KRAJ UTRKE - ZAVRŠNA PROVJERA

Vrijede odredbe Dodatka za motocross (2024. godina).

**MXB 20.UVJETI ZA PRIZNAVANJE REZULTATA**

Da Verifikaciju, tehnički pregled, i trening od najmanje jednog kruga zabilježena transponderom izvrše najmanje tri vozača iz klase i jedan registrirani krug za vrijeme svake utrke.

**MXB** 21. NAGRADE I PRIZNANJA

Organizator je dužan dodijeliti pehare pojedincima odmah po završetku druge utrke po klasi za 1,2,3 mjesto.

B- 250 , B- OPEN ,

Nakon završetka sezone HMS će dodijeliti nagrade za 1.2.3 mjesto:

Pojedincima B – 250 , B - OPEN

**MXB** 22. ROKOVI PRIJAVE I SATNICA NATJECANJA

Vrijede odredbe Općih pravila za motocross, i ovog dodatka pravilniku.

OBAVEZA JE ORGANIZATORA DA: „B“- liga HMS-a ide prva na trening u toku zajedničkog natjecanja sa vozačima Međunarodnog Prvenstva Hrvatske.

ORGANIZATOR je obavezan da prilagodi (vidi čl.7) satnicu treninga za juniore MX 50 i MX 65 ili (quad) te da prve utrke juniora krenu odmah nakon treninga “oko” 11: 30min prije pauze za suce, ili prije polijevanje staze.( to se sve stigne do 12h čak i quad.)

ODMOR pauza za sudace od 12h do 13h.

OTVORENJE utrke je u 13h do 13:10 min.

U tih 10 min otvaranja utrke po mogućnosti ugraditi 5 minutni razgovor delegata ili direktora utrke sa vozačima na startnoj ranpi.

NAPOMENA:u prvu utrku seniora ugraditi start druge vožnje juniora MX-50 i MX-65 ili QUAD, a sve prije paze i eventualnog polijevanja staze.

UTRKA POČINJE U 13:15. „B“-ligom , MX 85 , i MX 2 i OPEN , juniori 2 vožnja ili QUAD. Kod vremenskog ograničenja ili izvanrednih vremenskih okolnosti direktor utrke ili žiri natjecanja može donijeti i drugačiju satnicu)., samo na 1 i 2 sjednici žirija.

**MXB** 23. IZRADA REZULTATA

Vrijede odredbe Dodatka za motocross za 2024.godinu

**MXB** 24.PRIGOVORI

Do 30 minuta nakon svake vožnje ili treninga na propisnom obrascu čitko ispisanom i uplaćenoj pristojbi (od 400kn) sukladno Pravilniku članarine i pristojbe HMS-a.

Vrijede odredbe Dodatka za motocross za 2024. Godinu

**MXB** 25. GORIVO

Vrijede odredbe Dodatka za motocross za 2024. godinu.

**MXB** 26. STARTNA PRISTOJBA

Startnina iznosi **30 €** za klase MX OPEN., MX 2., VETERANE ., B ligu , startnina za klase MX 50., MX65., MX 85 iznosi **15 €** .

**MXB** 27. NOVCANE KAZNE

Vrijede odredbe Dodatka za motocross

Vožnja izvan trkališta **66 €** ., nepoštivanje odluke suca 200,00 do 2000,00kn, nenošenje oznake sudac, mehaničar, vozač itd. **15 €** , PRIGOVARANJE I VREĐANJE SLUŽBENIH OSOBA: **66 € - 265 €** / NAKNADA ZA NAMJERNO OŠTEČENI ILI IZGUBLJENI TRANSPONDER **265 €** .

**MXB** 28. DOPUNSKE ODREDBE

Vrijede odredbe Dodatka za motocross

Vozač može nastupiti u više klasa i biti bodovan za klub ako mu to pravilnik i satnica dozvoljava, ali organizator nije dužan prilagoditi satnicu takvim pojedinim situacijama.

**MX**  29. ZAVRŠNE ODREDBE

Ovaj pravilnik vrijedi za 2024. godinu

Pravo tumačenja ovog Pravilnika je u nadležnosti Sportskog direktora za motocross.

Ovaj pravilnik usvojen je na sjednici Odbora Sport HMS održanoj 28.01.2023 godine

.

Sportski direktor discipline motocross: Predsjednik Odbora za sport:

Zoran MIOČ Miro PAPEC

.